b'\n_START_ARTICLE_\nKauno Stasio Lozorai\xc4\x8dio pagrindin\xc4\x97 mokykla\n_START_SECTION_\nIstorija\n_START_PARAGRAPH_\nKauno 3-oji progimnazija \xc4\xafkurta tebesiau\xc4\x8diant Antrojo pasaulinio karo audrai, 1944 m. rugs\xc4\x97jo 22 d. Laikinose patalpose buvo atidarytos 4 pirmosios, 3 antrosios ir viena tre\xc4\x8dioji klas\xc4\x97, kuriuose buvo 243 mokiniai ir 9 mokytojai. 1945 m. baland\xc5\xbeio pabaigoje mokykla perkelta \xc4\xaf patalpas Paneri\xc5\xb3 g. Nr. 47. 1947 m. leista vadintis 1-osios gimnazijos vardu, paskirtos antrosios patalpos Paneri\xc5\xb3 g. 55._NEWLINE_I\xc5\xa1 mokyklos suolo 1949 m. buvo i\xc5\xa1tremti pirm\xc5\xb3j\xc5\xb3 laid\xc5\xb3 abiturientai: Vilius Velionis, Elena Balesinova, Danut\xc4\x97 Baublyt\xc4\x97 ir jos brolis, Danguol\xc4\x97 Gai\xc5\xbeauskait\xc4\x97 ir kiti. Da\xc5\xbenai keit\xc4\x97si direktoriai, juos sovietin\xc4\x97 vald\xc5\xbeia atleisdavo u\xc5\xbe vald\xc5\xbeios nurodym\xc5\xb3 nevykdym\xc4\x85: ilgai nesusik\xc5\xabr\xc4\x97 komjaunimo organizacija, buvo leid\xc5\xbeiami antisovietiniai laikra\xc5\xa1\xc4\x8diai._NEWLINE_1957 m. mokykla persik\xc4\x97l\xc4\x97 \xc4\xaf nauj\xc4\x85 devyni\xc5\xb3 \xc5\xa1imt\xc5\xb3 viet\xc5\xb3 keturi\xc5\xb3 auk\xc5\xa1t\xc5\xb3 pastat\xc4\x85. Mokytoj\xc5\xb3 ir mokini\xc5\xb3 pastangomis karu\xc4\x8diais i\xc5\xa1 \xc5\xa0ilaini\xc5\xb3 buvo ve\xc5\xbeama vel\xc4\x97na stadionui, ap\xc5\xbeeldinama teritorija. Tas dienas primena ir \xc5\xa1iandien tebe\xc5\xbealiuojan\xc4\x8dios \xc5\xa1e\xc5\xa1iasde\xc5\xa1imt liep\xc5\xb3. 1975 m. pastatytas priestatas. 1998 m. lapkri\xc4\x8dio 17 d. Kauno miesto valdybos sprendimu Nr. 105 12-ajai vidurinei mokyklai suteiktas Stasio Lozorai\xc4\x8dio vardas. Mokykla i\xc5\xa1leido daugiau nei 2500 abiturient\xc5\xb3. 2015 m. mokykla perreorganizuojama \xc4\xaf pagrindin\xc4\x99 mokykl\xc4\x85.'